Uznesenie Krajského súdu Bratislava sp. zn. 7Cbs/84/2005 z 4. 1. 2018
Uznesenie Krajského súdu Bratislava z 4. januára 2018, sp. zn. 7Cbs/84/2005, ECLI:SK:KSBA:2018:1005898431.15
Súd: Krajský súd Bratislava
Spisová značka: 7Cbs/84/2005
ECLI: ECLI:SK:KSBA:2018:1005898431.15
Dátum vydania: 4. 1. 2018
Forma: Uznesenie
Text rozhodnutia
Súd: Krajský súd Bratislava Spisová značka: 7Cbs/84/2005 Identifikačné číslo súdneho spisu: 1005898431 Dátum vydania rozhodnutia: 05. 01. 2018 Meno a priezvisko sudcu, VSÚ: JUDr. Katarína Králiková ECLI: ECLI:SK:KSBA:2018:1005898431.15 Uznesenie Krajský súd v Bratislave, v právnej veci žalobcu: Q. S., K.. XX.XX.XXXX, O. O. XXX/XX, XXX XX Z. K. I., proti žalovanému: TRANSPETROL, a.s., so sídlom Šumavská 38, 821 08 Bratislava, IČO: 31 341 977, práv. zast. JUDr. Oliverom Korcom, advokátom, so sídlom Záhradnícka 9, 811 07 Bratislava, a intervenienta na strane žalovaného: Slovenská republika - Ministerstvo hospodárstva Slovenskej republiky, IČO: 00 686 832, so sídlom Mierová 19, 821 05 Bratislava, práv. zast. Krivak & Co, s. r. o., IČO: 36 863 475, so sídlom Gajova 13, 810 00 Bratislava, o uloženie povinnosti a nahradenie prejavu vôle, o výške náhrady trov konania o sťažnosti, takto r o z h o d o l : Žalobca je p o v i n n ý zaplatiť žalovanému náhradu trov konania o sťažnosti vo výške 51,41 Eur k rukám právneho zástupcu žalovaného, a to do 3 dní odo dňa doručenia tohto uznesenia. o d ô v o d n e n i e : 1. Uznesením Krajského súdu v Bratislave č.k. 7Cbs/84/2005-744 zo dňa 30.10.2017, ktoré v časti výroku I. a III. nadobudlo právoplatnosť dňa 06.11.2017 a v časti výroku II. nadobudlo právoplatnosť dňa 22.11.2017, súd výrokom I. zamietol sťažnosť žalobcu proti uzneseniu tunajšieho súdu č.k. 7Cbs/84/2005-728 zo dňa 12.06.2017, výrokom II. priznal žalovanému proti žalobcovi nárok na náhradu trov konania o sťažnosti v plnom rozsahu a výrokom III. nepriznal intervenientovi na strane žalovaného nárok na náhradu trov konania o sťažnosti. 2. Podľa § 251 zákona NR SR č. 160/2015 Z.z. Civilný sporový poriadok v znení neskorších predpisov (ďalej len „CSP“), trovy konania sú všetky preukázané, odôvodnené a účelne vynaložené výdavky, ktoré vzniknú v konaní v súvislosti s uplatňovaním alebo bránením práva. Podľa § 262 ods. 2 CSP, o výške náhrady trov konania rozhodne súd prvej inštancie po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. Podľa § 263 ods. 1 CSP, ak bola v konaní úspešná strana zastúpená advokátom, súd uvedie v uznesení o výške náhrady trov konania ako prijímateľa náhrady trov konania advokáta. Podľa § 470 ods. 1 CSP, ak nie je ustanovené inak, platí tento zákon aj na konania začaté predo dňom nadobudnutia jeho účinnosti. Podľa § 1 ods. 2 vyhlášky MS SR č. 655/2004 Z.z. o odmenách a náhradách advokátov za poskytovanie právnych služieb v znení neskorších predpisov (ďalej len „vyhláška“), odmena advokáta sa určuje na základe dohody medzi advokátom a jeho klientom (ďalej len „zmluvná odmena“); ak nedôjde k dohode, na určenie odmeny advokáta sa použijú ustanovenia tejto vyhlášky o tarifnej odmene (§ 9 až 14 <https:// www.slov-lex.sk/pravne-predpisy/SK/ZZ/2004/655/20170301.html>). Podľa § 9 ods. 1 vyhlášky, základná sadzba tarifnej odmeny sa stanoví podľa tarifnej hodnoty veci alebo druhu veci, alebo práva a podľa počtu úkonov právnej služby, ktoré advokát vo veci vykonal, ak táto vyhláška neustanovuje inak. Podľa § 11 ods. 1 písm. a) vyhlášky, základná sadzba tarifnej odmeny za jeden úkon právnej služby je jedna trinástina výpočtového základu, ak nie je možné vyjadriť hodnotu veci alebo práva v peniazoch, alebo ju možno zistiť len s nepomernými ťažkosťami. Podľa § 13a ods. 2 vyhlášky, odmena vo výške jednej polovice základnej sadzby tarifnej odmeny patrí za každý z týchto úkonov právnej služby: a) návrh na predbežné opatrenie, ak k nemu dôjde po začatí konania, návrh na zabezpečenie dôkazu alebo dedičstva, b) odvolanie proti rozhodnutiu, ak nejde o rozhodnutie vo veci samej, a vyjadrenie k takému odvolaniu, c) ak ide o výkon rozhodnutia alebo exekúciu, prevzatie a prípravu zastúpenia, návrh na začatie konania, vyjadrenie k takému návrhu, zastupovanie na pojednávaní, odvolanie proti rozhodnutiu a vyjadrenie k takému odvolaniu, d) ďalšia porada alebo rokovanie s klientom, kratšia ako jedna hodina, e) ďalšia porada alebo rokovanie s protistranou, kratšia ako jedna hodina, f) návrh na opravu odôvodnenia rozhodnutia, na odstránenie následkov zmeškania lehoty a na zmenu rozhodnutia o plnení v splátkach. Podľa § 13a ods. 5 vyhlášky, za úkony právnej služby, ktoré nie sú uvedené v odsekoch 1 a 2, patrí odmena ako za úkony, ktoré sú im svojou povahou a účelom najbližšie. Podľa § 16 ods. 3 vyhlášky, od klienta možno požadovať na náhradu výdavkov na miestne telekomunikačné výdavky a miestne prepravné sumu vo výške jednej stotiny výpočtového základu za každý úkon právnej služby. Túto sumu môže advokát požadovať aj vtedy, ak sa na jej náhrade s klientom osobitne nedohodol. Podľa § 18 ods. 3 vyhlášky, ak je advokát platiteľom dane z pridanej hodnoty, zvyšuje sa odmena a náhrady podľa tejto vyhlášky o daň z pridanej hodnoty, ktorú je advokát povinný platiť podľa osobitného predpisu. 3. Súd v nadväznosti na uznesenie Krajského súdu v Bratislave č.k. 7Cbs/84/2005-744 zo dňa 30.10.2017 a s poukazom na zásadu oficiality zavedenú pri rozhodovaní o výške trov konania v zmysle citovaného ust. § 262 CSP, pristúpil k určeniu výšky náhrady trov konania o sťažnosti vyplývajúcich z obsahu spisu. Žalovaný je v konaní zastúpený právnym zástupcom (advokátom). Sadzobníkom sa pre účely určenia odmeny za právne služby poskytnuté advokátom rozumie vyššie vyhláška č. 655/2004 Z.z. Konanie o uloženie povinnosti a nahradenie prejavu vôle je osobitným druhom konania, jedná sa o spor s neoceniteľnou hodnotou veci, a preto sa pre účely tarifnej odmeny advokáta považuje jedna trinástina výpočtového základu za úkon právnej služby podľa § 11 ods. 1 citovanej vyhlášky. Súd po oboznámení sa s obsahom spisu konštatuje, že trovy konania o sťažnosti pozostávajú z trov právneho zastúpenia žalovaného. 4. Súd ustálil, že tarifnou hodnotou veci je 1/13 výpočtového základu podľa § 9 ods. 1 v spojení s § 11 ods. 1 písm. a) vyhlášky. Keďže sadzobník výslovne neupravuje odmenu v konaní o sťažnosti proti rozhodnutiu vyššieho súdneho úradníka, súd pri jej určení aplikoval použitím ust. § 13a ods. 5 vyhlášky odmenu vo výške podľa § 13a ods. 2 písm. b) vyhlášky. Hodnota 1 úkonu právnej služby (1/13 výpočtového základu) v roku 2017 prestavuje sumu 68,00 Eur. Táto tarifná hodnota sa znižuje o 50 %, keďže išlo o vyjadrenie k sťažnosti žalobcu podľa § 13a ods. 5, § 13a ods. 2 písm. c) vyhlášky. Po znížení tarifnej hodnoty o 50 %, hodnota 1 úkonu právnej služby predstavuje pre rok 2017 sumu 34,00 Eur. Režijný paušál v zmysle § 16 ods. 3 vyhlášky patrí za jednotlivé úkony právnej služby bez ohľadu na zníženie tarifnej hodnoty, a preto náhrada režijného paušálu sa neznižuje. Režijný paušál (t.j. 1/100 výpočtového základu) pre rok 2017 predstavuje sumu 8,84 Eur. 5. Úkonmi právnej služby advokáta žalovaného v konaní o sťažnosti, ktoré sú zároveň spoplatnené vyhláškou, sú: a) vyjadrenie k sťažnosti žalobcu zo dňa 21.07.2017 podľa § 11 ods. 1 písm. a) v spojení s § 13a ods. 2 písm. c), § 13a ods. 5 vyhlášky ....................... 34,00 Eur, 1x režijný paušál (r. 2017) podľa § 16 ods. 3 vyhlášky ............................. 8,84 Eur, Trovy právneho zastúpenia žalovaného vrátane režijného paušálu ................ 42,84 Eur DPH 20 % podľa § 18 ods. 3 vyhlášky zo sumy 42,84 Eur ............................ 8,57 Eur Celkové trovy právneho zastúpenia žalovaného s DPH ......................... 51,41 Eur. 6. Súd v nadväznosti na vyššie uvedené skutočnosti a zákonné ustanovenia priznal žalovanému náhradu trov konania proti žalobcovi - trovy právneho zastúpenia v konaní o sťažnosti proti rozhodnutiu vyššieho súdneho úradníka v celkovej sume 51,41 Eur, ktorú je žalobca povinný zaplatiť žalovanému k rukám jeho právneho zástupcu JUDr. Olivera Korca, advokáta, so sídlom Záhradnícka 9, 811 07 Bratislava (§ 263 ods. 1 CSP). 7. Súd pri určení 3-dňovej lehoty na plnenie, ktorá žalobcovi plynie od doručenia uznesenia, vychádzal z ust. § 238 ods. 3 v spojení s ust. § 234 ods. 2 CSP, ktoré majú charakter špeciality vo vzťahu k ust. § 232 CSP, a preto ak nie je ustanovené inak, primerane sa aplikujú ustanovenia o rozsudku. 8. Na základe vyššie uvedených zákonných ustanovení a skutočností súd rozhodol tak, ako je uvedené vo výroku tohto uznesenia. Poučenie: Proti tomuto uzneseniu odvolanie nie je prípustné. Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. V sťažnosti sa popri všeobecných náležitostiach podania (§127 CSP) uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; v prípade zrušenia uznesenia je súdny úradník viazaný právnym názorom súdu. Ak žalobca nesplní povinnosť uloženú mu týmto uznesením, žalovaný môže podať návrh na vykonanie exekúcie podľa zákona č. 233/1995 Z.z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov.

